Die Dikbas (Lannea discolor) 'n bladwisselende bosveldboom van middelgrootte wat aan die familie van mango-agtiges (Anacardiaceae) behoort. Die stam is glad en grys en sy naam verwys letterlik na die dik bas wat die vaatbondels teen veldbrand beskerm. Die boom se nasionale nommer is 362. Die boom lyk baie soos die valsmaroela en het 'n soortgelyke verspreidingsgebied. Dit word van die DRK aangetref tot in Zambië, Zimbabwe, Suid-Afrika en eSwatini. In Zimbabwe staan dit as gangacha bekend. Die Engelse naam is live-long. Die blare is saamgestel met twee tot vyf paar teenoorstaande blaartjies. Dit het 'n gryserige onderkant. Die blommetjies is klein, roomkleurig en soet gegeur op verlengde blomtakkies. Dit verskyn in die lente net voor die blare. Die vruggies is vlesig, ovaalvormig en verskyn in die laat lente en somer. Bas Loof Lenteloof Hyde, Mark. "Lannea discolor (Sond.) Engl". Flora of Zimbabwe (in Engels). zimbabweflora.co.zw. Geargiveer vanaf die oorspronklike op 9 Oktober 2019. Besoek op 5 Mei 2013. Raad oor varkore en dikbas, Beeld, 11 Maart 2005 https://www.treetags.co.za/national-list-of-indigenous-trees/ Van Wyk, Piet (2008).